Спишский Град (Спиш замогы) яҙма сығанаҡтарҙа тәүге тапҡыр 1209 йылда телгә алына. Венгрия короле бойороғо буйынса XIII быуат башында үҙгәртеп ҡорола, өҫтәлмә рәүештә роман стилендәге яңы һарай һәм донжон төҙөлә. 1241 йылда Венгрия короле Бела IV Шайо йылғаһы буйында монголдарҙан еңелгәс Австрия герцогы Фридрих II ҡурсаулығы аҫтына ҡаса һәм уға монголдарға ҡаршы ярҙамы өсөн ҡаҙнаны һәм ерҙәрҙең бер өлөшөн бирә. Әммә быға тиклем ул Спиш замогы диуарҙарын нығытыу тураһында фарман сығарған, һөҙөмтәлә 1241 йылда замок гарнизоны Батый монголдарының һөжүмен уңышлы кире ҡаға.